Mereka cuba buat macam saya bunuh seseorang dengan kejam.
Bukan begitu. Saya mangsa jenayah benci.
LEBIH DARIPADA 12,000 JENAYAH BENCI DILAKUKAN SETIAP TAHUN DI AMERIKA SYARIKAT
KEMUNGKINAN ORANG ASLI AMERIKA MENJADI MANGSA JENAYAH GANAS
ADALAH DUA KALI GANDA BERBANDING WARGA AS LAIN
Hati saya hancur apabila tahu dia mati.
Sebab dia juga orang asli Amerika.
Ia seperti membunuh abang kandung saya. Itu yang saya rasa.
INI KISAH BANDUAN #3015941
Saya rasa semua orang boleh jadi berbahaya.
Orang kata saya zalim.
Saya tak cakap saya tak bersalah.
Saya baru bunuh seseorang dengan kejam.
KESUDAHAN YANG KEJAM
LADANG PENJARA NEGERI MONTANA
PADA TAHUN 2013, MAKUEEYAPEE WHITFORD DIDAKWA MELAKUKAN HOMISID SECARA SENGAJA
SELEPAS MENIKAM JOHN PIERRE, JR. SEHINGGA MATI.
Saya dilahirkan di Montana.
1980. 13 November 1980.
Saya balik di dalam kotak kadbod ke Tanah Rizab Blackfeet
sebab kami tak ada duit dan tak mampu beli kerusi bayi.
Semua orang fikir Amerika ialah tempat yang kaya.
Tapi mereka tak faham, tanah rizab orang asli Amerika
bagaikan negara dunia ketiga.
ESPRESO
Datuk saya ialah Ketua Running Crane,
iaitu ketua terakhir puak orang asli Blackfeet.
Ayah saya orang asli Amerika jati.
Itu sebahagian daripada warisan saya.
Tapi keluarga mak saya berkulit putih.
Zaman kanak-kanak saya tidak stabil langsung. Ya.
IBU BAPA WHITFORD BERPISAH SEMASA USIANYA KURANG DARIPADA SETAHUN
DIA DIBESARKAN OLEH IBUNYA
DAN TINGGAL JAUH DARI TANAH RIZAB SEPANJANG ZAMAN KANAK-KANAKNYA
Mak saya ada tujuh orang anak dan semuanya berlainan ayah.
Dia berpindah dari satu tempat ke tempat lain.
Saya pernah tinggal di Montana, tinggal di Idaho,
Washington, California, Oregon dan di seluruh barat laut.
Masa paling gembira adalah ketika saya berusia lapan tahun
semasa tinggal di Idaho dengan ayah tiri saya.
Dia tinggal di ladang.
Saya tolong dia bina pagar dan macam-macam lagi.
Kami halau koyote.
Tapi dia mula pukul mak saya dan sebab itulah mak saya akhirnya lari.
Jadi, saya lari dengan mak saya dan tinggal dengan pak cik-pak cik saya.
PADA USIA AWAL REMAJA, WHITFORD BERPINDAH KE TACOMA, WASHINGTON
UNTUK TINGGAL DENGAN SAUDARA MARA SEBELAH AYAHNYA
Ia huru-hara.
Bahagian timur Tacoma ialah sektor paling teruk di Washington.
Kadar pembunuhan tertinggi.
Ia penuh dengan keganasan geng.
Saya terlibat dalam gaya hidup jenayah.
Pak cik-pak cik saya bekerja
dan mereka tak kisah tentang aktiviti luar saya.
Saya bangun dan bergerak dari rumah ke rumah.
Ya, aktiviti jenayah sangat berleluasa.
APABILA WHITFORD 18 TAHUN, DIA MENERIMA WANG DARIPADA PUAK BLACKFOOT
Saya dapat duit semasa saya 18 tahun, beli kereta dan macam-macam lagi.
Saya mula membelanjakan wang,
minum, ambil dadah, apa-apa sajalah. Saya cuma berparti.
Kemudian, saya kehabisan duit dan
saya jadi buntu.
BUKA
Jadi, saya rompak hotel.
Sebenarnya, ia agak lucu.
Rompakan itu tak ada hasil.
Ada wanita tua.
Saya fikir, "Saya takkan rompak dia."
Tapi saya dah masuk, keluarkan pistol dan acu kepada dia.
Saya pandang dia dan fikir,
"Saya takkan buat."
WHITFORD LARI DARI HOTEL,
TAPI DIBURU POLIS DAN DITANGKAP SELEPAS KERETANYA DIKEJAR
Saya didakwa atas rompakan tahap pertama,
tiga serangan tahap kedua,
lari daripada polis dan memiliki senjata berbahaya
kerana tiga serangan tahap kedua
adalah kerana saya memandu di luar jalan.
PADA DISEMBER 1998, WHITFORD DIHUKUM 10 TAHUN PENJARA
DIA BERUSIA 18 TAHUN
Ayah saya kata, "Anggap penjara macam pengalaman kolej."
Itu yang saya buat. Saya belajar bersungguh-sungguh.
Saya tak memiliki pendidikan pada masa itu,
saya berhenti sekolah semasa gred tujuh.
Tapi saya baca buku, satu demi satu.
Sebab itu penulisan saya bagus.
SELEPAS ENAM BULAN PENJARA, WHITFORD MENERIMA SIJIL SEKOLAH MENENGAH
DIA TURUT MENYERTAI KUMPULAN BANDUAN ORANG ASLI AMERIKA
DAN MENGENALI WARISAN NENEK MOYANGNYA BUAT KALI PERTAMA
Apabila tiba di penjara, saya banduan yang paling muda.
Saudara sekaum nampak dan mereka mula ajar saya
tentang cara hidup tradisional kita.
Ia dipanggil Indians of All Tribes.
Ia tentang kemegahan orang asli.
Tindakan pertama mereka ialah mereka beri gendang
dan saya jadi pembawa gendang.
Sebab ia nadi orang asli.
Saya jumpa diri saya.
PADA USIA 28 TAHUN, SELEPAS 10 TAHUN DI PENJARA,
WHITFORD TELAH DIBEBASKAN
DIA KEMUDIANNYA MENETAP DI TANAH RIZAB BLACKFEET DI MONTANA
Mulai saat itu,
saya dapat teruskan hidup dengan sangat baik.
Dalam dua bulan, saya bertemu dengan ibu anak saya
dan kami terus serasi.
Sebulan selepas itu, dia hamil dengan anak lelaki saya.
Dia hamil pula dengan anak perempuan saya 10 bulan selepas anak lelaki saya lahir.
Saya suka.
Anak-anak saya kebanggaan saya.
Saya belajar sepenuh masa
dan saya cemerlang di kolej. Saya pelajar 4.0 GPA.
Saya memasuki senarai dekan di Kolej Komuniti Blackfeet.
Saya nak dapatkan PhD dalam pengajian undang-undang orang asli Amerika.
Terutamanya hak perjanjian dan hak kasino.
IMPIAN WHITFORD ADALAH UNTUK MEMPERJUANGKAN
HAK SEMUA PUAK ORANG ASLI AMERIKA
SELAMAT DATANG KE TANAH BLACKFEET
Cara hidup saya ialah cara hidup puak Blackfeet.
Tapi saya juga yakin akan perpaduan orang asli.
Saya tahu lagu-lagu pelbagai puak.
Saya nyanyi lagu semua orang.
Bagi orang lain, ia tentang puak mereka lawan puak saya,
atau puak ini lawan puak itu.
Kita patut galakkan perpaduan orang asli, bukan perpecahan.
Fahaman berpuak,
itu salah satu perkara yang berlaku dalam pembunuhan ini.
WHITFORD MEMPUNYAI KAWAN RAPAT DARI TANAH RIZAB BLACKFEET
YANG BERKAHWIN DENGAN WANITA DARIPADA PUAK SALISH
Kawan saya Adrian After Buffalo,
dia dan isterinya ada masalah
dan dia mahu berbaik semula isterinya.
Isterinya di Polson, Montana.
Dia minta tumpang. Saya kata, "Aku hantar kau ke Polson
untuk kau cari isteri dan anak-anak."
Jadi, kami ke sana.
POLSON TERLETAK DI TANAH RIZAB ORANG ASLI FLATHEAD,
TEMPAT TINGGAL PUAK SALISH DAN KOOTENAI
Kami sewa hotel.
Saya beli 30 tin Budweiser.
Saya beritahu dia, "Kau boleh memandu dan aku akan relaks."
Itu yang kami buat.
Kami mula memandu dari satu tempat ke tempat seterusnya.
Kami periksa beberapa bar.
BUKA
Sebelum bar tutup,
kami dijemput ke parti di rumah.
Kami sampai ke rumah itu dan saya kata,
"Letak kereta, kita buka but dan dengar muzik."
Saya rasa bagus.
Tapi parti itu di dalam rumah, bukannya di luar.
Jadi, saya fikir, "Mungkin aku patut masuk ke dalam."
Semasa saya masuk, saya buat lawak untuk cuba berkawan dengan mereka.
Saya kata, "Hei, mana ahli puak Blackfeet?"
Saya tengok begini,
kerana jelas sekali ini Tanah Rizab Flathead.
Bukan Tanah Rizab Blackfeet.
Saya nak buat lawak untuk kenalkan diri kepada kumpulan ini.
Seorang lelaki yang berdiri di sebelah saya
pandang saya dan dia kata, "Celaka. Orang boleh
kena serang kalau cakap macam itu di sini."
Mereka ada masalah kerana puak Blackfeet dan Salish Kootenai
bermusuhan sejak tahun 1800-an.
Tapi saya tak tahu semua itu.
Saya tak tahu kami ada permusuhan dengan Salish dan Kootenai.
Secara automatik, saya kata, "Tunggu."
Saya di sebuah rumah, berdiri di sebelah sekumpulan orang
yang saya tak kenal dan mereka cakap nak serang saya?
Saya tak cakap apa-apa pun
yang saya rasa
berbunyi seperti penghinaan.
Saya belajar di penjara, jangan tunjuk rasa takut.
Jangan tunjukkan ketakutan, kerana apabila kita tunjuk ketakutan,
mereka akan serang kita.
Saya ada pisau sebab itu yang kami guna untuk melindungi diri di tanah rizab.
Saya keluarkan pisau dan kata,
"Kalau sesiapa cuba serang aku, aku akan pertahankan diri."
Seorang lelaki lain berpaling dan dia kata,
"Semua orang ada pisau di sini."
Dia keluarkan pisau.
Pisaunya begitu. Itu cuma bilahnya.
Saya pandang mereka dan kata,
"Baiklah. Semua orang ada pisau. Mari bertenang."
Saya patah balik dan keluar.
Saya tarik nafas sebab saya di luar. Saya kata,
"Okey, aku di luar.
Aku okey."
Lelaki ini, John Pierre Jr., keluar dari kegelapan,
datang ke arah saya macam dia nak lawan saya.
Dia kata, "Hei, tahu tak?
Blackfeet dan Salish Kootenai musuh ketat."
Saya kata, "Aku tak kisah, aku pentingkan kemegahan orang asli.
Aku tak kisah tentang puak."
Dia pandang saya.
Saya mula berjalan ke arah kereta saya.
Kemudian, semua orang mula keluar...
dan mengelilingi saya.
John Pierre, Jr. serang saya.
Saya pun keluarkan pisau
dan tikam lelaki ini.
SELEPAS WHITFORD TIKAM JOHN PIERRE, JR.,
DIA DAN KAWANNYA MEMASUKI KERETA DAN LARI
Saya mempertahankan diri daripada jenayah benci.
Saya tikam dia sekali. Itu saja.
Saya tahu mereka ada pisau.
Saya rasa mereka akan serang saya.
Kenapa mereka sasarkan saya?
Sebab saya ahli puak Blackfeet.
Itu jenayah benci.
Itulah yang terjadi.
BEBERAPA MINIT SELEPAS WHITFORD LARI, POLIS TIBA DI TEMPAT KEJADIAN
Saya buat rondaan.
Saya dan seorang lagi pegawai dihantar
kerana ada laporan parti yang bising.
Kami cuma nak suruh mereka senyap.
Kami sampai lebih kurang dua atau tiga blok dari alamat,
dan kami diberitahu ada kejadian tikaman.
SYERIF LAKE COUNTY
Inilah tempatnya.
Ada lelaki dan wanita muda yang berlari dari tempat kejadian melalui jalan masuk,
berlari di sekitar kenderaan kami.
Apabila saya semakin dekat,
saya nampak sekumpulan orang mengelilingi lelaki yang duduk di sini.
Lelaki itu John Pierre.
Saya dah lama kenal dia dan juga keluarga ini.
Apabila saya bercakap dengan John,
dia tak menjawab balik.
Saya rasa dia sudah dalam keadaan terkejut.
Darah yang keluar dan meresap ke bajunya cuma sedikit saja,
jadi saya percaya dia mengalami pendarahan dalaman.
Saya bercakap dengannya sehingga dia tak sedarkan diri.
Kemudian, kami baringkan dia, periksa nadi
dan kami memulakan CPR.
JOHN PIERRE JR. MENGALAMI KECEDERAAN PADA AORTA DAN ARTERI PULMONARI
LALU MATI DALAM BEBERAPA MINIT
DIA BERUSIA 26 TAHUN
Kami uruskan banyak perkara buruk
dan ia memang sukar apabila
seseorang daripada komuniti mati dengan sia-sia begini. Jadi...
SAKSI-SAKSI MEMBERIKAN GAMBARAN KENDERAAN WHITFORD KEPADA POLIS
DALAM BEBERAPA JAM SELEPAS TIKAMAN, TRAKNYA DIJUMPAI DI MOTEL KAWASAN ITU
Kami mengepung motel itu.
Kami ketuk pintu
dan orang yang membuka pintu ialah Encik Whitford.
Biliknya agak kucar-kacir.
Sampah di atas lantai. Selimut di atas lantai.
Mula-mula dia nafikan berada di parti itu.
Kemudian, dia mengaku dia ke sana, tapi menafikan sebarang perbalahan.
Apabila kami menyoal seseorang dan mereka asyik mengubah cerita,
apa dia nak sorok? Kenapa ubah cerita?
Orang biasa tak sorok apa-apa.
Tapi itulah cara sesetengah orang apabila mereka cuba lari daripada masalah.
Polis datang ke bilik saya dan saya cuba tipu mereka. Awak tahu?
Saya mengaku, saya terlalu takut untuk cakap apa-apa.
Itu sebahagian daripada didikan saya.
Jangan cakap dengan polis. Jangan cakap apa-apa.
Kami ada kesangsian yang mendalam terhadap polis.
Pak cik saya, David, ditembak dan dibunuh oleh pegawai Jabatan Polis Tacoma.
Kami tak mempercayai polis.
Hanya kerana seseorang di tempat lain
dilayan dengan tidak baik oleh pihak berkuasa,
tak bermakna kami tak boleh dipercayai untuk melaksanakan tugas di sini.
Jadi, saya rasa itu motivasinya,
untuk menipu untuk cuba lari
daripada akibat tindakannya malam itu.
Bagi saya, dia tak menunjukkan penyesalan.
Dia tak gembira apabila dia ditangkap
dan dia tak mahu bertanggungjawab atas perbuatannya.
PADA DISEMBER 2014, WHITFORD DIBICARAKAN ATAS TUDUHAN HOMISID SECARA SENGAJA
Versi kejadian oleh pihak negeri menggambarkan Whitford
sebagai satu-satunya penyerang pada malam itu.
Tapi konsep itu tak masuk akal.
Sama ada ia wajar atau tidak,
sebarang pertikaian atau pergaduhan perlu ada
dua pihak yang terlibat.
Mesti ada apa-apa interaksi.
Jadi, saya berpendapat bahawa versi kejadian Mak boleh dipercayai.
Nama saya Jennifer Streano. Saya peguam perbicaraan Encik Whitford.
PADA 22 DISEMBER 2014, SELEPAS 6 HARI PERBICARAAN,
MAKUEEYAPEE WHITFORD DIDAPATI BERSALAH
DIA DIHUKUM 60 TAHUN PENJARA
Anda layak untuk parol selepas menjalani suku hukuman.
Dia dihukum 60 tahun penjara,
jadi dia patut layak untuk parol selepas 15 tahun.
Hakim menetapkan sekatan parol selama 25 tahun,
seperti dia menerima hukuman penjara selama 100 tahun.
Ia keputusan yang kejam.
Semua yang dia usahakan semasa dewasa untuk cuba baiki hidupnya
musnah begitu saja.
Semua itu kerana keputusan yang dibuat dalam dua atau tiga saat.
Ia sangat menyedihkan.
Dari segi undang-undang, Mak telah melakukan homisid.
Tak ada persoalan tentang itu.
Saya pasti dia menyesali keputusan itu.
Satu nyawa melayang dan itu satu tragedi.
Tapi ia dibenarkan di sisi undang-undang untuk melakukan homisid
jika nyawa anda diancam.
Jadi, itulah persoalannya dalam kes ini.
Mak buat keputusan sekelip mata kerana dia takut nyawanya dalam bahaya,
atau kerana dia marah atau mempertahankan diri,
atau dia cuma bertindak keterlaluan?
Memang wajar kalau Mak memberi reaksi
yang impulsif dalam keadaan begitu.
Dia dibesarkan dalam keadaan tidak stabil,
dan jelas sekali traumanya mempengaruhi reaksinya malam itu.
Kadangkala keganasan sangat mengejutkan
sehingga saya rasa ia membayangi semua kebaikan.
Selepas Mak keluar dari penjara di Washington,
hidupnya menghala ke arah yang lebih baik.
Dia cuba sedaya upaya untuk pastikan hidupnya stabil
dan benar-benar memperjuangkan hak orang asli.
Itu sangat penting baginya. Itu sangat besar.
Ia satu tragedi bagi saya kerana ia tak berhasil.
Tapi saya rasa Mak bertindak
dengan satu-satunya cara yang dia tahu ketika itu.
Nama saya Amie dan saya adik Makueeyapee.
Ayah Mak ialah ahli puak Blackfeet, manakala ayah saya puak Cherokee.
Tapi kami sama mak.
Dia datang dari latar belakang yang teruk dan ganas.
Dia dapat anak semasa sangat muda, pada usia 12 tahun.
Dia 16 tahun ketika melahirkan saya.
IBU AMIE DAN MAKUEEYAPEE TERPAKSA MENYERAHKAN AMIE
UNTUK DIJADIKAN ANAK ANGKAT SEMASA DIA 2 TAHUN
Pada masa itu, kerajaan boleh datang dan rampas kanak-kanak,
dan ia sah di sisi undang-undang.
Kehilangan kami menghancurkan mental mak kami
sehingga dia tak dapat pulih daripadanya.
Ia meninggalkan kesan, seperti lubang yang tak dapat dia isi.
Tiada apa-apa yang stabil atau normal.
Dia buat pilihan yang sangat teruk apabila melibatkan lelaki.
Banyak alkohol, dadah,
banyak penderaan fizikal dan cercaan.
Mak membesar begitu.
Insiden keganasan pertama saya ketika berusia tiga tahun.
Dua budak yang tinggal di seberang jalan,
kami selalu main dalam lopak lumpur dan sebagainya.
Ia sukar.
Sukar untuk cakap tentangnya.
Ia berakhir dengan jiran sebelah rumah kami,
yang ada hubungan sulit dengan mak saya tapi saya tak tahu.
Mak bawa saya dan adik saya ke sana
dan ada pertengkaran di rumah itu.
Akhirnya dia tembak isterinya lima kali di dada
menggunakan Magnum .357.
Wanita itu mati dalam dakapan mak saya.
Saya tak ingat dia lari, tapi apabila polis menangkapnya,
dia tembak anak-anaknya sekali di perut, mereka berdua terbunuh
dan dia tembak kepalanya.
Dia tembak kepala sendiri
dan...
Saya cuma boleh pegang adik saya dan lindungi dia, dan...
Saya boleh beritahu banyak keganasan lain.
Tapi itulah permulaan hidup saya.
Itu memori yang sangat mendalam.
Saya bersimpati kepada Mak sewaktu kecil kerana pengalaman itu,
saya pasti, amatlah dahsyat.
Sejak dia kecil lagi, dia terpaksa berdepan dengan realiti
bahawa mereka boleh bunuh dia.
Itu pengajaran hidup yang saya rasa kekal dalam dirinya.
Saya rasa ia memainkan peranan
dalam punca dia bertindak dengan ganas
apabila dia berada dalam situasi yang membuatkan dia rasa terancam.
Ada orang cuba sakiti dia,
dia mengingati zaman kanak-kanak dan cuba melindungi diri sendiri.
Keluarga Pierre berhak rasa marah terhadap Mak.
John Pierre tak patut mati.
Tapi saya rasa Mak tak berniat untuk bunuh dia.
Saya rasa dia cuma nak larikan diri sebelum dia dicederakan.
TANAH RIZAB ORANG ASLI FLATHEAD PABLO, MONTANA
Dalam lagi macam itu.
- Ya. Campak masuk. - Itu dia!
Bagus. Kemudian, tanam. Sedia? Cepat.
KELUARGA JOHN PIERRE, JR. TIDAK MAHU TERLIBAT DALAM RANCANGAN INI
Sangat bagus. Ya.
MAGNUS HALLOW IALAH KAWAN KEPADA JOHN PIERRE, JR.
DAN BERADA DI PARTI ITU PADA MALAM KEMATIANNYA
Saya pergi ke parti itu kira-kira pukul tiga pagi.
Semua orang berparti di luar.
Semua orang ketawa.
Semasa masuk ke dalam rumah, saya terserempak dengan Whitford.
MAGNUS TIDAK KENAL WHITFORD
TAPI MEREKA BERINTERAKSI SEBENTAR
Whitford agak tegang.
Tanah Rizab Blackfoot dan tanah rizab ini
adalah dua tanah
yang sangat berbeza.
Masih ada rasa tak percaya antara dua puak kami?
Ya.
Kami mula berbual dan dia kata, "Hei, kau kenal semua orang di sini?"
Saya kata, "Ya, aku kenal mereka semua."
Tiba-tiba saja, dia berhenti di tengah-tengah perbualan kami,
dan dia memutuskan untuk berkongsi dengan saya,
"Aku rasa terancam."
Ia seperti
bertukar tiba-tiba.
Dia kata...
Dia keluarkan pisau dari poketnya, pisau potong sayur
yang ada pita putih atau pita pelekat pada pemegangnya.
Dia kata, "Ini untuk sesiapa yang mahu
cakap besar atau memulakan sesuatu."
Saya kata, "Simpan pisau itu!
Mereka semua keluarga dan kawan-kawan aku."
Saya kata, "Semua orang okey di sini."
Entah apa yang bermain dalam fikirannya.
Dia macam nampak benda menakutkan.
TAK LAMA KEMUDIAN, MAGNUS DAN WHITFORD KELUAR
MEREKA SERTAI SATU KUMPULAN
TERMASUK KAWAN WHITFORD, ADRIAN AFTER BUFFALO,
DAN JOHN PIERRE, JR.
Kami mula berbual.
Whitford atau Adrian kata, "Piikani."
Saya ingat, muka John berubah macam dia ditumbuk.
Piikani bermaksud saudara dalam bahasa Blackfeet.
John kata,
"Jadi, kau puak Blackfeet?"
Dia jawab, "Ya."
John kata, "Aku puak Kootenai."
Dah beratus-ratus tahun Kootenai dan Blackfeet bermusuh ketat.
Saya rasa John mahu menunjukkan kuasa di situ.
"Ini tanah rizab tempahan aku.
Kalau kau ada masalah, kami boleh uruskannya."
Pergaduhan berlaku. Kadangkala orang dipukul.
Jadi, fikiran pertama saya ialah, "Jangan biar perkara lebih buruk berlaku."
Saya cuba meredakan keadaan.
"Tak, itu beratus-ratus tahun lalu. Zaman dah berubah."
MEMIKIRKAN KETEGANGAN TELAH REDA, MAGNUS MASUK KE RUMAH SEMULA
Saya masuk dalam seminit setengah
atau dua minit.
Kawan saya lari ke dalam rumah dan kata, "Mereka tikam John.
Mereka tikam John! Keluar sekarang!"
Jadi, saya lari keluar.
John terbaring di tanah.
Dia tak beri apa-apa tindak balas.
Dia masih bernafas dan...
Kami tak boleh buat apa-apa.
John suka bergaduh.
Mungkin dia mahu bertumbuk. Mungkin itu yang dia mahu.
Tapi dia tak patut mati.
John berkeluarga.
Dia jaga dua anak lelakinya.
Merekalah tumpuan hidupnya.
Dia sepatutnya masih ada bersama keluarga dan orang tersayang.
Tapi tak boleh.
Saya rasa Whitford paranoid.
Saya jumpa dia selama 15 minit dan dia rampas lelaki yang bergelar kawan,
saudara, ayah dan pak cik.
Jadi, saya tak peduli tentang Whitford.
MAHKAMAH LAKE COUNTY
SELEPAS PENANGKAPANNYA,
LEBIH 18 BULAN WHITFORD MENUNGGU PERBICARAAN
DI PENJARA LAKE COUNTY
BLOK A
Saya percaya Encik Whitford yakin yang dia tak buat salah,
dan orang lain mahu ganggu dia atau cederakan dia.
Keadaannya memaksa dia berfikir begitu sejak kecil.
KURUNGAN ASING 1
KOMANDER JOHN TODD
Saya John Todd, salah seorang komander penjara
untuk Pejabat Syerif Lake County di Polson, Montana.
Saya salah seorang pegawai senior ketika En. Whitford dipenjarakan di sini.
Encik Whitford boleh bertindak ganas,
dan ia selalu terjadi.
Jika kemahuannya tak tercapai, dia terus bertindak ganas.
Kami tak dapat agak jika kami akan bergaduh dengan dia,
berguling di lantai atau jika dia akan bekerjasama.
Saya boleh katakan dia seorang pembuli.
Dia kacau lelaki yang lebih kecil dan lemah
dan terus kacau sehingga mereka meradang.
Kemudian, dia akan sakiti atau cuba sakiti mereka.
Dia tak pernah salah.
"Mereka buat. Mereka mula. Itu salah mereka."
Walaupun dia yang mengacau dan mengganggu.
MAHKAMAH LAKE COUNTY
Dia selalu kata, "Aku Blackfeet.
Kita berada di tanah rizab Salish dan Kootenai."
Dia akan terus bergaduh dengan sesiapa saja.
Dia pilih untuk terus percaya yang dia ditindas dan dibuli,
jadi reaksinya adalah untuk berlawan.
Itulah Encik Whitford.
EMPAT BULAN SELEPAS TEMU BUAL PERTAMANYA,
MAKUEEYAPEE WHITFORD TIDAK DIBERI KEBENARAN
UNTUK TERLIBAT DALAM TEMU BUAL KEDUA
DIA DITEMPATKAN DALAM KURUNGAN DISIPLIN
DISEBABKAN MASALAH TINGKAH LAKU YANG BERTERUSAN
Pendirian Whitford ialah dia mangsa jenayah benci.
Tapi tak ada banyak bukti yang menyokong ceritanya.
Semua saksi lain, semua bukti lain dan sebagainya
bertentangan dengan dakwaannya yang dia mempertahankan diri.
JAMES MANLEY IALAH HAKIM DALAM PERBICARAAN WHITFORD
DAN TELAH MEMUTUSKAN HUKUMANNYA
Blackfeet dan Salish pernah berperang pada waktu dulu.
Tapi itu 170 tahun lalu.
Walaupun kadangkala masih ada persaingan atau ketegangan,
mereka telah berkahwin campur dan berinteraksi.
Malah, ramai puak Blackfeet datang ke sini
untuk belajar di kolej atau mencari kerja.
BILIK MAHKAMAH MONTANA
Jadi, keterangan Whitford bahawa dia dikelilingi oleh puak Salish,
maka ia jenayah benci dan dia perlu mempertahankan diri,
itu bukan hujah yang meyakinkan.
Tiada sebab untuk semua ini terjadi.
Saya jatuhkan hukuman 60 tahun penjara
dengan 25 tahun minimum sebelum layak dipertimbangkan untuk parol.
Saya rasa itu hukuman yang adil.
Kesan tindakannya kepada John Pierre juga sangat serius.
Pada pendapat saya, saya tak patut dihukum.
Saya sepatutnya keluar dari mahkamah itu.
Ini kes mempertahankan diri.
Mereka tak suka apabila saya sebut tentang Blackfeet.
Ia jenayah benci disebabkan puak saya.
Bangsa mereka sebagai puak Kootenai
dan bangsa saya sebagai puak Blackfeet.
Itulah sebabnya.
Sebenarnya, ia merisaukan saya untuk dengar dia cakap begitu,
kerana dalam fikirannya, dia tak buat salah.
Kebanyakan orang, termasuk orang yang jujur,
mencipta semula kejadian dalam minda mereka tanpa sedar
agar ia konsisten dengan keperluan psikologi mereka.
Saya syak itulah yang terjadi.
Encik Whitford dan kawan yang bersamanya itu
sudah minum lebih kurang 30 tin bir sebelum pergi ke parti ini.
Sama ada dia ingat emosi, motif atau punca perbuatannya dengan tepat,
saya rasa ia meragukan.
Daripada pemahaman saya tentang kelakuan En. Whitford
di penjara sejak itu,
dia tak berubah.
Deminya sendiri, saya harap dia akan berubah
kerana jika tidak, dia akan berada di penjara seluruh hidup.
Jika saya boleh tanya dia satu soalan, saya nak tanya,
"Selepas semua ini, awak tak belajar apa-apa?
Awak tak ambil pengajaran daripada tragedi ini?"
Dia telah bunuh seorang dan itu tidak mengganggunya.
Dia cuma kasihankan diri sendiri.
WHITFORD TERUS MENGEKALKAN PENDIRIAN BAHAWA DIA MEMPERTAHANKAN DIRI
DAN DIA MERUPAKAN MANGSA JENAYAH BENCI
Terjemahan sari kata oleh Liyana Osman